**Мемориален фонд “Д-р Илко Ескенази”**

*Като отбелязва големите теоретически, законодателни и практически приноси*

*на д-р Илко Ескенази в цялостния процес на присъединяването на*

*България към Европейския съюз*

обявява

**Седемнадесети годишен конкурс**

за присъждане на

## Награда “Д-р Илко Ескенази”

**П Р А В И Л Н И К**

1. Конкурсът има за цел да отличи и награди по един писмен труд в областите “Право” и “Икономика”, свързан с членството на България в ЕС.

2. Представените разработки трябва да са съдържателни, да третират актуален проблем, свързан с правото и политиките на ЕС и на Република България.

Разработките да са насочени към:

***За юристи***:

* + Съдебно сътрудничество в областта на дружественото право в ЕС.
  + Електронно правосъдие и електронни доказателства – приложението им в гражданския процес в ЕС..
  + Правни проблеми във връзка с присъединяването на България към Еврозоната.
  + Държавната помощ съгласно правото на ЕС.
  + Правни въможности за прекратяване или изменение на задължения като резултат от действието на извънредно положение и на извънредни мерки.
  + Допустимост, основание и регулация на ограничения на правата на юридическите субекти в обществен интерес.
  + Споразумение за оттегляне между ЕС и Обединеното Кралство
  + Договор ЕС Китай

***За икономисти***:

* Икономически ефекти на пандемията в ЕС и България
* Ефективност на мерките срещу икономическите последици от пандемията
* Участие във Валутен механизъм ІІ и в Механизма на тясно сътрудничество: Предизвикателствата за икономиката.
* ЕС Бюджет – План за възстановяване на Европа след пандемията.
* Многогодишна финансова рамка и пакет от стимули

Конкурсните работи трябва да са ясно написани, да съдържат творчески елементи и по възможност да имат значение за практиката.

1. Конкурсът е предназначен за юристи и икономисти, ненавършили 35 години към 1 януари 2021 г., както и за студенти в ***юридическите и икономическите*** специалности вкл.тези от специалността европеистика .
2. Оценяването на представените трудове се извършва от комисия от видни специалисти по тематиката на конкурса. Комисията се назначава от председателя на МФ "Св.Св. Кирил и Методий" по предложение на управителния съвет на Мемориален фонд "Д-р Илко Ескенази" .
3. Всяка от двете награди – за право и за икономика – се състои от парична награда в размер на 2 500 лв. и грамота. Комисията има право да присъди и до 3 почетни грамоти във всяка от двете области.
4. Датата на връчването на наградите ще бъде оповестена допълнително. Наградите се връчват в подходяща за случая обстановка и със съдействието на Министъра на външните работи или личност с еквивалентна позиция.

# *Процедура:*

* Конкурсът е ежегоден
* Всеки участник може да представи само един труд
* Не се допускат трудове с повече от един автор
* Трудовете могат да бъдат и публикувани, но не по-рано от м. май 2019 г.

***Необходими документи:***

1. Молба-формуляр със снимка (формулярът може да се изтегли от сайта на фондацията*)*
2. Автобиография
3. Разработките се представят на хартия и на електронен носител. Те трябва да имат следните технически параметри: не по-малко от 20 стр.; не повече от 50 стр. със средно 2000 символа на страница.

***Срокове:***

* Документите могат да бъдат:
* подадени на място до 26 април *2021г от* 14 до 16 ч., или
* да бъдат изпратени по пощата (пощенско клеймо преди 26април 2021 г.),или
* изпратени електроннно (в този случай само в електронен вид  
   до 26 април 2021 г. на адрес nina@cmfnd.org
* Място на подаване: Международна фондация ”Св.Св.Кирил и Методий”,   
  София 1784, бул. “Цариградско шосе” № 113А.
* Датата, мястото и часа на тържественото връчване на наградите се обявяват допълнително. Кандидатите сами се информират от страницата на фондацията [www.cmfnd.org](http://www.cmfnd.org/).

За допълнителна информация:

Международна фондация ”Св.Св.Кирил и Методий”

София 1784, бул. “Цариградско шосе” № 113А, тел. (02) 943 00 01, [www.cmfnd.org](http://www.cmfnd.org/)